**Ministru kabineta noteikumu “Grozījums Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projektu “Grozījums Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” projekts izstrādāts, lai nodrošinātu optimālu Eiropas Reģionālās attīstības fonda (turpmāk – ERAF) un valsts budžeta līdzekļu izmantošanu Ekonomikas ministrijas atbildībā esošo darbības programmas “Izaugsme un nodarbinātība” 3.1.1.6. pasākuma “Reģionālie biznesa inkubatori un radošo industriju inkubators” ietvaros,.Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu “Grozījums Ministru kabineta 2016. gada 3. maija noteikumos Nr. 279 “Darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs” 3.1.1.6. pasākuma “Reģionālie biznesa inkubatori un radošo industriju inkubators” īstenošanas noteikumi” (turpmāk – MK noteikumi Nr.279) projekts (turpmāk – MK Noteikumu projekts) izstrādāts pamatojoties uz Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu, pēc Ekonomikas ministrijas (turpmāk – EM) kā atbildīgās iestādes par darbības programmas “Izaugsme un nodarbinātība” 3.1.1.6. pasākuma “Reģionālie biznesa inkubatori un radošo industriju inkubators” (turpmāk – 3.1.1.6.pasākums) īstenošanu iniciatīvas, paredzot atbalsta pasākumus uzņēmējdarbības aktivitātes veicināšanai un eksportspējas noturēšanai, vienlaikus paredzot atvieglotākus nosacījumus dalībai “Reģionālie biznesa inkubatori un radošo industriju inkubators” programmā (turpmāk – BI programma), ņemot vērā Covid-19 ilgstošo ietekmi arī uzņēmējdarbības uzsācējiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vērtējot BI programmu, tostarp finansējuma apguves un rādītāju izpildi, ir secināms, ka:* nepieciešams pārskatīt BI programmā noteikto kritēriju attiecībā uz uzņēmuma iespējamā kopējā nodokļu parāda slieksni, ņemot vērā ka arvien straujāk tiek ietekmēta arī BI atbalsta saņēmēju saimnieciskā darbība Covid-19 izplatības dēļ;
* radošo industriju inkubatorā (turpmāk – RII) netiks apgūts finansējums. Minēto secinājumu pamato līdzšinējā RII komersantu finansējuma izlietojuma tendences un turpmāk plānotās uzņemšanas kārtas (turpmāk 1 reizi gadā);
* jāturpina regulāri vērtēt komersantu aktivitāte Latvijā un nepieciešamība pēc BI programmas atbalsta, attiecīgi pielāgojot sniegtā atbalsta faktisku pieejamību.

Līdz ar to MK Noteikumu projekts paredz šādas izmaiņas:**1. 3.1.16. pasākuma ietvaros pārplānot pieejamo finansējumu**RII inkubācijas atbalstu saņēmuši 52 radošo industriju komersanti, kas ir 8% no visiem līdz 2020.gada 27.augustam noslēgtajiem inkubācijas līgumiem, reģionālajos BI inkubācijas atbalstu saņēmuši 172 radošo industriju komersanti, kas ir 27% no visiem noslēgtajiem inkubācijas līgumiem. Visvairāk radošo jomas komersanti atrodas Valmieras, Kuldīgas, Ogres un Siguldas BI. Pārstāvētākā joma/nozare šajos reģionālajos BI ir dizains, kurā iekļaujas gan dizaina priekšmeti, gan mode, gan arī dizaina pakalpojumu nodrošināšana. Reģionālo BI radošo industriju komersanti finanšu atbalstā no reģionālo BI finansējuma ir saņēmuši 1,6 milj. *euro*, savukārt Radošo industriju inkubatora komersanti finanšu atbalstā pieprasījuši un saņēmuši 0,8 milj. *euro*.Tāpat arī netiešā finansējumā radošo industriju komersantu attīstības veicināšanai izlietots ievērojams apjoms LIAA reģionālo biznesa inkubatoru finansējuma, piemēram, reģionālie BI organizējuši vairāk kā 70 seminārus saistībā ar radošajām industrijām un to attīstību. Balstoties uz augstāk minēto, kā arī LIAA panākto savstarpējo vienošanos ar Kultūras ministriju par finansējuma pārdali no RII un reģionālajiem BI 1,7 milj. *euro* apmērā ar mērķi arī turpmāk sniegt inkubācijas atbalstu tiem radošo industriju komersantiem, kas atrodas reģionālajos BIPēc MK Noteikumu projekta apstiprināšanas 3.1.1.6.pasākuma finansējums norādīts tabulā Nr.1. Tab.Nr.1

|  |  |  |  |
| --- | --- | --- | --- |
|  | Kopā, euro | ERAF, euro | Valsts budžets, euro |
| Reģionālajiem biznesa inkubatoriem | 22 758 824 | 19 345 000 | 3 413 824 |
| Radošo industriju inkubatoram | 5 358 824 | 4 555 000 | 803 824 |
| Kopā, euro | 28 117 648 | 23 900 000 | 4 217 648 |

Ņemot vēra MK Noteikumu projekta grozījumus attiecībā uz finansējuma pārdali starp reģionālo un radošo industriju inkubatoriem, LIAA 2 nedēļu laikā pēc MK Noteikumu projekta spēkā stāšanās iesniegs Centrālai finanšu un līgumu aģentūrai noslēgtās 2016.gada 5.oktobra vienošanās Nr.3.1.1.6/16/I/001 grozījumus, precizējot reģionālo un radošo industriju inkubatoram noteikto finansējumu uz 2023.gada 31.decembri.**2. Palielināt atbalsta saņemšanas kritēriju attiecībā uz nodokļu parāda lielumu**Šobrīd komersantiem pieejams atbalsts, ja tas atbilst prasībai, ka komersantam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu , kas kopsummā pārsniedz 150 euro, vai, ja parāds kopsummā pārsniedz 150 euro, Valsts ieņēmumu dienests ir pieņēmis lēmumu par nokavēto nodokļu maksājumu labprātīgu izpildi vai lēmumu par atbalstu nokavējuma naudas un soda naudas dzēšanai. Inkubācijas atbalsta laikā finansējuma saņēmējs pārliecinās, vai komersants katru gadu 7. februārī un 7. augustā atbilst šā apakšpunkta nosacījumiem. Ja komersants neatbilst minētajiem nosacījumiem, finansējuma saņēmējs pārtrauc inkubācijas atbalsta sniegšanu, kamēr nav ievēroti šā apakšpunkta nosacījumi.3.1.1.6.pasākuma pamatmērķis ir sniegt atbalstu biznesa uzsācējiem, t.sk., veicināt jauno uzņēmumu finanšu ilgtspēju un ļaut pārvarēt īslaicīgi radušās grūtības un turpināt veiksmīgu. Nodokļu parādi rodas jauniem komersantiem, kuriem ir lieli apgrozījumi salīdzinoši agrā attīstības stadijā, kad vēl nav skaidra finanšu plūsma un sadarbības partneri izejvielu piegādēm, ko īpaši smagi šobrīd ietekmē COVID-19 radītie ierobežojumi. Konstatējot nodokļu parādu, atbalsta sniegšana tiek pārtraukta, kas nozīmē, ka jaunajam komersantam nav pieejams ne biznesa konsultantu atbalsts, ne līdzfinansēti grāmatvedības pakalpojumi, grāmatvežu un finansistu konsultācijas, tādējādi netiek nodrošināta iespēja konkrētajam uzņēmuma uzlabot esošo situāciju. Vidējais viena komersanta apgrozījums, kas saņem atbalstu 3.1.1.6.pasākuma ietvaros, 2019.gadā ir 112 367 *euro* un nomaksāto nodokļu apmērs - 13 779 *euro*, savukārt 2020.gada trīs ceturkšņos 1 komersanta apgrozījums sasniedz vidēji 143 144 *euro* un nomaksāto nodokļu apmērs - 20 414 *euro*. Ņemot vēra, ka Valsts ieņēmumu dienesta nodokļu parāda esošais slieksnis 150 *euro* ir nepilns procents no BI komersantu vidēji nomaksātā nodokļu apmēra gadā, EM ieskatā ir nepieciešams paaugstināt pieļaujamo nodokļu parāda slieksni uz 1000 *euro* arī BI programmā, līdzīgi kā tas ir ticis iestrādāts arī citu atbalsta instrumentu apguvē, lai nodrošinātu, ka inkubācijas atbalsts tiek turpināts sniegt jaundibinātajiem komersantiem pie esošās situācijas, lai tie ātrāk spētu atkopties un mazinātu COVID-19 ietekmi uz uzņēmējdarbību. |
|  | Projekta izstrādē iesaistītās institūcijas un publiskas personas kapitālsabiedrības | EM, LIAA |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK Noteikumu projekts skar 3.1.1.6.pasākuma esošo mērķa grupu – fiziskas personas (biznesa ideju autori), kuri veic vai gatavojas uzsākt saimniecisko darbību, un sīkie (mikro), mazie un vidējie komersanti, saskaņā ar Komisijas 2014.gada 17.jūnija Regulas Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumu.Tāpat MK Noteikumu projekts skar 3.1.1.6.pasākuma finansējuma saņēmēju. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projekts tiesiskais regulējums radīs pozitīvu ietekmi uz uzņēmējdarbības vidi un mikro, mazajiem, vidējiem un lielajiem komersantiem, nodrošinot labvēlīgus nosacījumus konkurences paaugstināšanai un ilgtermiņa ekonomiskās efektivitātes pieaugumam. Projekta tiesiskais regulējums nerada tiešu ietekmi uz vidi, cilvēka veselību un NVO.Projekta MK Noteikumu projekta apstiprināšanas gadījumā, LIAA kā finansējuma saņēmējam būs jāveic grozījumi noslēgtajā vienošanās ar CFLA, lai izgrozītu projekta finansējumu radošo industriju un reģionālajiem inkubatoriem.Projekta tiesiskā regulējuma apstiprināšanas gadījumā LIAA un CFLA neradīsies papildus administratīvās izmaksas.  |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|

|  |
| --- |
| Projekts šo jomu neskar. |

 |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par MK Noteikumu projektu un tā virzību. |
| 2. | Sabiedrības līdzdalība projekta izstrādē | MK Noteikumu projekts 2021.gada 4.janvārī ievietots EM tīmekļa vietnē: <https://www.em.gov.lv/lv/diskusiju-dokumenti>, lūdzot sniegt priekšlikumus par projektu līdz 2021.gada 18.janvārim.  |
| 3. | Sabiedrības līdzdalības rezultāti | Nav. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LIAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK Noteikumu projekta izpilde neietekmēs MK Noteikumu projekta izstrādē iesaistīto institūciju funkcijas un uzdevumus un neietekmē pieejamos cilvēkresursus. Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

**Ekonomikas ministrs J.Vitenbergs**

Vīza:

**Valsts sekretāra vietniece,**

**Valsts sekretāra p.i, Z.Liepiņa**